Steza ne omogoča veliko možnosti za prehitevanje, zato so dirke pogosto brez pravega dogajanja, z izjemo nekaterih zadnjih dirk, ki jih je začinil dež. Še posebej tisto na Veliki nagradi Francije 1999, ko je bila zaradi hudega naliva dirka prekinjena. Po ponovnem štartu je imela večina favoriziranih dirkačev velike težave, kar je izkoristil Heinz-Harald Frentzen in z Jordanom slavil presenetljivo zmago.